OpenLLM-France/wikimedia huggingface dataset:
# Poudretteïta

La poudretteïta és un mineral de la classe dels silicats, que pertany al grup de l'osumilita. El mineral va ser nomenat en honor de la família Poudrette, propietaris i operadors de la pedrera original R. Poudrette, establerta el 1959, i ampliada del 1992 al 2007, que incorpora l'antiga Demix i totes les altres pedreres abans explotades en una sola entitat.

## Característiques

La poudretteïta és un silicat de fórmula química KNa₂B₃Si₁₂O$_{30}$. Cristal·litza en el sistema hexagonal. La seva duresa a l'escala de Mohs és 5.
Segons la classificació de Nickel-Strunz, la poudretteïta pertany a «09.CM - Ciclosilicats, amb dobles enllaços de 6 [Si₆O$_{18}$]$^{12-}$ (sechser-Doppelringe)» juntament amb els següents minerals: armenita, brannockita, chayesita, darapiosita, eifelita, merrihueïta, milarita, osumilita-(Mg), osumilita, roedderita, sogdianita, sugilita, yagiïta, berezanskita, dusmatovita, shibkovita, almarudita, trattnerita, oftedalita i faizievita.

## Formació i jaciments

Va ser descoberta a la pedrera Poudrette, situada al Mont Saint-Hilaire, al municipi regional de comtat de La Vallée-du-Richelieu, a Montérégie (Quebec, Canadà). També ha estat descrita en alguns indrets de la ciutat de Mogok (Divisió de Mandalay, Myanmar). Aquests indrets són els únics de tot el planeta on ha estat descrita aquesta espècie mineral.

## Referències

* ↑ «Poudretteite» (en anglès). Mindat. [Consulta: 11 gener 2020].
# Jardí botànic de Tours

El Jardí botànic de Tours és el més antic jardí públic de Tours. Va ser realitzat el 1843 per iniciativa del farmacèutic Jean-Anthyme Margueron (1771-1848). Un parc d'animals i una orangerie hi han estat afegides el 1863, després els hivernacles càlids, temperats i freds han estat condicionats el 1890 per Louis Madelin. En els anys 50-60, la foca Boby constituïa una atracció preuada pels nens de la ciutat.
Adreça: 32, Boulevard Tonnellé, 37000 Tours.

## Enllaços externs

* Vistes per satèl·lit: 47° 23′ 16″ N, 0° 40′ 0″ E﻿ / ﻿47.38778°N,0.66667°E﻿ / 47.38778; 0.66667
* El Jardí botànic de Tours 1 Arxivat 2008-07-05 a Wayback Machine.
* El Jardí botànic de Tours 2
* El Jardí botànic de Tours 3
* El Jardí botànic de Tours 4 Arxivat 2009-03-02 a Wayback Machine.
# A puerta fría

A puerta fría és una pel·lícula espanyola estrenada el 2012 i dirigida per Xavi Puebla. El títol fa referència al model de venda de porta en porta en domicilis particulars sense cita prèvia. El rodatge es va realitzar a l'Hotel Sevilla Center, on també va viure part de l'equip durant el rodatge. Va comptar amb la participació de l'actor estatunidenc Nick Nolte.

## Sinopsi

Salva (Antonio Dechent) és un veterà comercial que ven televisors i càmeres de vídeo, i assisteix a una fira d'electrònica, la més important del sector. De ser un venedor estrella, ha passat a passar necessitat, i el seu lloc de treball depèn d'aconseguir un gran contracte, per al que haurà de vendre 200 unitats de producte en dos dies. Per a això demana ajuda a Inés (María Valverde), una bella hostessa amb la qual idea un pla en el qual està implicat el Sr. Battleworth (Nick Nolte).

## Repartiment

* Antonio Dechent com Salva.
* Nick Nolte com a Sr. Battleworth
* María Valverde com Inés.
* José Luis García Pérez com Toni.
* Álex O'Dogherty com a client anglès.
* José Ángel Egido com a Fonts.
* Héctor Colomé com Carmelo.
* Sergio Caballero com Álex.
* Alberto López López com a venedor jove.
* Cesáreo Estébanez com Ridruejo.

## Palmarès cinematogràfic
### Festival de Màlaga

| Categoria | Persona | Resultat |
| Bisnaga de Plata al Premi de la Crítica | Bisnaga de Plata al Premi de la Crítica | Guanyadora |
| Bisnaga de Plata al Millor Actor | Antonio Dechent | Guanyador |

### 58a edició dels Premis Sant Jordi de Cinematografia

| Categoria | Persona | Resultat |
| Millor actor en pel·lícula espanyola | Antonio Dechent | Guanyador |

## Referències

* ↑ «De película - A puerta fría», 09-03-2013.
* ↑ 'A puerta fría', un tributo al "oficio de vendedor de a pie", llega al Festival de Málaga, Europa Press, 22 d'abril de 2012
* ↑ Ocaña, Javier «Estafadores de la vida». El País, 15-03-2013 [Consulta: 14 setembre 2017].
* ↑ "Ni siquiera sé pronunciar el título de esta película", Público, 7 de juliol de 2011
* ↑ 'A puerta fría' da la primera sorpresa del Festival de Málaga 2012, ecartelera, 22 d'abril de 2012
* ↑ «'Memorias de mis putas tristes' y una película con Nick Nolte, en el Festival de Cine». El Mundo, 03-07-2012 [Consulta: 14 setembre 2017].
* ↑ «RNE entrega los 58º Premios Sant Jordi de Cinematografía». Panorama audiovisual, 29-04-2014 [Consulta: 12 febrer 2018].
# Brewster F2A Buffalo

El Brewster F2A Buffalo, va ser un caça embarcable que va prestar servei a l'exèrcit finlandès durant la Segona Guerra Mundial.

## Disseny i desenvolupament

L'any 1936, els enginyers Dayton T. Brown i R.D. MacCart de la Brewster Aeronautical Corporation, van iniciar el disseny, a partir d'una proposta de la U.S. Navy, d'un caça embarcable monoplaça i construït completament amb metall amb el tren d'aterratge retràctil. La comanda va arribar el 22 de juny de 1936 i el desembre de 1937 es va entregar el prototip amb el nom de B-139, que portava un motor Wright XR-1820-22 Cyclone de 950 h.p.
L'11 de juny de 1938 la US Navy va demanar 54 unitats d'una versió desenvolupada i motoritzada amb un Wright XR-1820-34, amb una doble metralladora Colt de 12,7 mm. a les ales i dues més al fuselatge que va donar com a resultat el B-239 que es va començar a entregar el juny de 1939 però tan sols 11 unitats van entrar en servei a la US Navy, els restants 43 van ser venuts com a excedents i van ser exportats a Finlàndia que els va adquirir abans de l'inici de la Segona Guerra Mundial tement la invasió per part de la Unió Soviètica i que va fer l'últim vol el 14 de setembre de 1948.
La gran majoria dels avions foren retirats del servei al final de la Segona Guerra Mundial, la majoria, desmantellats. Alguns estan en museus.

## Variants

* B-139: prototip original
* B-239: versió que majoritàriament va fer servir l'exèrcit finlandès
* F2A-2: versió millorada del B-239 amb un motor Wright XR-1820-40, hèlix elèctrica enlloc de la hidràulica que portava el model anterior i redisseny del tanc de combustible per un sistema de carburació d'alta pressió. Es van produir 43 unitats d'aquest model que es van rebre a partir de setembre de 1940.
* B-339: versió de caça amb base a terra enlloc d'embarcat que, a causa de les demandes de la R.A.F en qüestió de blindatge, va augmentar el seu pes i disminuir dràsticament la seva maniobrabilitat. Tot i això es van produir 40 unitats per Bèlgica, 170 unitats per Gran Bretanya i 72 per la divisió de l'aire Holandesa de les Índies.
* F2A-3: versió més llarga, més pesant i amb més capacitat de combustible que va fer que tingués un rendiment i un temps de vida molt baixos. 21 unitats de la US Navy van participar en la defensa aèria de l'illa de Midway sota l'atac dels japonesos el juny de 1942.

## Especificacions B-239 (F2A-1)

Dades de The complete book of fighters
Característiques generals
* Tripulació: 1
* Longitud: 7,92 m
* Envergadura: 10,67 m
* Alçada: 3,56 m
* Superfície de l'ala 19,41 m2
* Pes buit: 1.717 kg
* Pes carregat: 2.293 kg
* Motors: 1× Wright XR-1820-34 , 940 c.v.
Rendiment
* Velocitat màxima: 484 km/h
* Abast: 1.762 km
* Ràtio d'ascens: 15,54 m/s

## Avions similars

* Buffalo Mk I

## Referències

* 1 2 3 4 5 Swanborough, Gordon; Green, William. The complete book of fighters (en anglès). Londres: Salamander Books, 1994, p. 90. ISBN 9780861016433.
* ↑ Jackson, Robert. La enciclopedia de la aviación (en castellà). Madrid: Edimat Libros, S.A., p. 109. ISBN 9788497941983.
# Berisades

Berisades (en grec antic Bερισαδης) fou rei dels odrisis de Tràcia que a la mort del seu pare el rei Cotis I (358 aC) va heretar els seus dominis conjuntament amb els seus germans Amadocos i Cersobleptes I. Va regnar poc temps i ja era mort el 352 aC. En aquest any Cersobleptes va declarar la guerra als fills de Berisades.

## Referències

* ↑ William Smith (redacció) Berisades in A Dictionary of Greek and Roman biography and mythology, 1813-1893, pàgina 484
# President de l'Estat de Palestina

El president de l'Estat de Palestina és el líder de l'Estat de Palestina, declarat unilateralment el novembre de 1988 per mitjà de la Declaració d'independència de Palestina del Consell Nacional Palestí de l'Organització per a l'Alliberament de Palestina. El president és escollit pel Consell Central de Palestina.

## Llista de presidents des de 1989

| # | Nom (naixement-defunció) | Mandat | Mandat | Partit |
| 1 | Iàssir Arafat (1929–2004) | 2 abril 1989 | 11 novembre 2004 (morí en el càrrec) | Fatah (Organització per a l'Alliberament de Palestina) |
| Vacant (11 novembre 2004 – 8 maig 2005) ||||||
| 2 | Mahmud Abbas (n. 1935) | 23 novembre 2008 Actuant des del 8 maig 2005 President de l'Estat de Palestina observador de l'ONU des del 8 gener 2013 | Titular | Fatah (Organització per a l'Alliberament de Palestina) |

## Referències

* ↑ Government of the Dominican Republic. «Comunicado Conjunto para Establecimiento Relaciones Diplomaticas entre la Republica Dominican y el Estado de Palestina» (en castellà). Ministry of Foreign Affairs, 15-07-2009. Arxivat de l'original el 20 de setembre 2009. [Consulta: 14 gener 2015].
* 1 2 Aburish, Said K. From Defender to Dictator. Nova York: Bloomsbury Publishing, 1998, p. 201–228. ISBN 1-58234-049-8.
* 1 2 PLO body elects Abbas 'president of Palestine', AFP (23 November 2008): “I announce that the PLO Central Council has elected Mahmud Abbas president of the State of Palestine. He takes on this role from this day, November 23, 2008,” the body’s chairman Salem al-Zaanun told reporters.
* 1 2 PLO asks Mahmud Abbas to be acting president of "state of Palestine", Al-Jazeera TV, Doha (8 May 2005): "The PLO Executive Committee has decided to ask [President] Mahmud Abbas to carry out the duties of the president of the state of Palestine until the PLO Central Council [PCC] is convened."
* ↑ Palestinian Authority rebrands itself 'State of Palestine' after U.N. vote

## Enllaços externs

* President de l'Estat de Palestina Arxivat 2015-01-19 a Wayback Machine. (àrab)
# Campionats del món de ciclocròs de 1986

Els Campionats del món de ciclocròs de 1986 foren la 37a edició dels mundials de la modalitat de ciclocròs i es disputaren el 25 i 26 de gener de 1986 a Lembeek, Halle, Brabant Flamenc, Bèlgica. Foren tres les proves disputades.

## Resultats

| Prova | Or | Plata | Bronze |
| Cursa elit | Albert Zweifel | Pascal Richard | Hennie Stamsnijder |
| Cursa amateur | Vito Di Tano | Ivan Messelis | Ludo De Rey |
| Cursa júnior | Stuart Marshall | Beat Brechbühl | Wim de Vos |

## Classificacions
### Classificació de la prova elit

| Pos. | Ciclista | País | Temps |
| | Albert Zweifel | Suïssa | 1 h 16 min 33 s |
| | Pascal Richard | Suïssa | + 0:38 |
| | Hennie Stamsnijder | Països Baixos | + 1:15 |
| 4 | Rein Groenendaal | Països Baixos | + 3:16 |
| 5 | Martial Gayant | França | + 3:44 |
| 6 | Paul De Brauwer | Bèlgica | + 4:10 |
| 7 | Beat Breu | Suïssa | + 4:29 |
| 8 | Frank van Bakel | Països Baixos | + 5:16 |
| 9 | Patrice Thévenard | França | + 5:26 |
| 10 | Robert Vermeire | Bèlgica | + 5:36 |

### Classificació de la prova amateur

| Pos. | Cycliste | Pays | Temps |
| | Vito Di Tano | Itàlia | 1 h 08 min 30 s |
| | Ivan Messelis | Bèlgica | + 1:19 |
| | Ludo De Rey | Bèlgica | + 1:36 |
| 4 | Hans-Ruedi Büchi | Suïssa | + 2:01 |
| 5 | Damiano Grego | Itàlia | + 2:12 |
| 6 | Alain Daniel | França | + 2:26 |
| 7 | Dirk Pauwels | Bèlgica | + 2:26 |
| 8 | Petr Klouček | Txecoslovàquia | + 2:37 |
| 9 | Peter Hric | Txecoslovàquia | + 2:38 |
| 10 | Huub Kools | Països Baixos | + 2:50 |

### Classificació de la prova júnior

| Pos. | Cycliste | Pays | Temps |
| | Stuart Marshal | Regne Unit | 52 min 05 s |
| | Beat Brechbühl | Suïssa | + 0:17 |
| | Wim de Vos | Països Baixos | + 0:24 |
| 4 | Rudy Nagengast | Països Baixos | + 0:24 |
| 5 | Markus Meier | Suïssa | + 0:33 |
| 6 | Marc Janssens | Bèlgica | + 0:33 |
| 7 | Kamil Polák | Txecoslovàquia | + 0:33 |
| 8 | Pavel Camrda | Txecoslovàquia | + 0:37 |
| 9 | Jens Schwedler | RFA | + 1:02 |
| 10 | Tomáš Port | Txecoslovàquia | + 1:14 |

## Medaller

| Pos. | País | Or | Plata | Bronze | Total |
| 1 | Suïssa | 1 | 2 | 0 | 3 |
| 2 | Regne Unit | 1 | 0 | 0 | 1 |
| 2 | Itàlia | 1 | 0 | 0 | 1 |
| 4 | Bèlgica | 0 | 1 | 1 | 2 |
| 5 | Països Baixos | 0 | 0 | 2 | 2 |

## Referències

* Web de l'UCI
* Resultats a les-sports.info
# Jaume Comas

«Jaume Comas» té aquests significats:
* Jaume Comas Cladera (1882 - 1964), metge oculista i polític republicà mallorquí
* Jaume Comas i Font (n. 1974), exjugador de bàsquet català
* Jaume Comas i Gras (Barcelona, 1948), actor català
* Jaume Comas i Guixera (Barcelona, 1903 – Barcelona, 1968), exjugador de futbol català
* Jaume Comas i Jo (1892 - 1966), sindicalista i dirigent socialista català
# A solas contigo

A solas contigo és una pel·lícula espanyola del gènere thriller ambientat en l'Armada Espanyola dirigida el 1990 dirigida pel director i productor Eduardo Campoy amb un guió d'Agustín Díaz Yanes. Tot i que el plantejament del guió no és original, el resultat fou prou consistent.

## Argument

Al tinent de navili Javier Artabe i al seu company Carlos Escorial, membres del Servei d'Intel·ligència de la Marina, els encarreguen descobrir la procedència dels ingresos del capità Valenzuela. Descobreixen que passa informació dels plànols d'un hidroavió a una empresa estrangera. Valenzuela se suïcida quan es descobreix tot, però Escorial és assassinat davant Gloria, una noia cega que viu davant. Aleshores Artabe espera que l'assassí reconegui la noia, ja que aquesta no pot reconèixer l'assassí.

## Repartiment

* Imanol Arias - Javier Artabe
* Nacho Martínez - Carlos Escorial
* Manuel Gil - Valenzuela
* Victoria Abril - Gloria
* Juan Echanove - Álvaro
* Conrado San Martín - Almirante La Huerta
* Rafael Romero Marchent - Quintero

## Premis i nominacions
### V Premis Goya

| Categoria | Persona | Resultat |
| Millor actor | Imanol Arias | Nominat |
| Millor actor secundari | Juan Echanove | Nominat |
| Millor guió original | Agustín Díaz Yanes Eduardo Calvo García Manolo Matji | Nominat |

## Referències

* ↑ A solas contigo a Fotogramas
* ↑ A solas contigo, El País, 16 de setembre de 1992
* ↑ A solas contigo al web dels Premis Goya
# Brewster Hill

Brewster Hill és una concentració de població designada pel cens dels Estats Units a l'estat de Nova York. Segons el cens del 2000 tenia 2.226 habitants.

## Demografia

Segons el cens del 2000, Brewster Hill tenia 2.226 habitants, 756 habitatges, i 591 famílies. La densitat de població era de 987,9 habitants per km².
Dels 756 habitatges en un 38,2% hi vivien nens de menys de 18 anys, en un 67,5% hi vivien parelles casades, en un 8,3% dones solteres, i en un 21,8% no eren unitats familiars. En el 16,9% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,33.
Per edats la població es repartia de la següent manera: un 25,9% tenia menys de 18 anys, un 5,2% entre 18 i 24, un 30,5% entre 25 i 44, un 28,4% de 45 a 60 i un 10% 65 anys o més.
L'edat mediana era de 39 anys. Per cada 100 dones de 18 o més anys hi havia 96 homes.
La renda mediana per habitatge era de 67.417 $ i la renda mediana per família de 69.044 $. Els homes tenien una renda mediana de 48.011 $ mentre que les dones 38.073 $. La renda per capita de la població era de 25.327 $. Cap de les famílies i el 0,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brewster Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Brewster Hill». American Fact Finder. Oficina del Cens dels Estats Units, 12-01-2010.
# Miami Marlins

El Miami Marlins és un club professional de beisbol estatunidenc de la ciutat de Miami, Florida, que disputa l'MLB.

## Palmarès

* Campionats de l'MLB (2): 1997, 2003
* Campionats de la Lliga Nacional (2): 1997, 2003
* Campionats de la Divisió Est (0): -

## Evolució de la franquícia

* Florida Marlins (1993–2011)
* Miami Marlins (2011–present)

## Colors

Negre, blau, argent i blanc.

## Estadis

* Marlins Park (2012)
* Dolphin Stadium (1993-2011)
** a.k.a. Pro Player Stadium (1996-2004)
** a.k.a. Pro Player Park (1996)
** a.k.a. Joe Robbie Stadium (1993-1995)

## Números retirats

* Carl Barger 5
* Jackie Robinson 42

## Enllaços externs

* Web oficial
* Web oficial del nou ballpark a Miami Arxivat 2009-02-20 a Wayback Machine.
* Baseball-Reference.com
* Miami Marlins: South Florida Sun-Sentinel
# Strickland

Strickland és el nom dels següents personatges:
* Josh Strickland (Charleston, Carolina del Sud, 1983), cantant i actor estatunidenc
* Shirley Strickland (Northam, Austràlia, 1925 - Perth, 2004), atleta australiana
* Edward Strickland (1821 - 1889), oficial de l'exèrcit britànic i vicepresident del Geographical Society of Australasia
Geografia:
# Independence (Iowa)

Independence és una població dels Estats Units a l'estat d'Iowa. Segons el cens del 2000 tenia 6.014 habitants.

## Demografia

Segons el cens del 2000, Independence tenia 6.014 habitants, 2.432 habitatges, i 1.588 famílies. La densitat de població era de 625,9 habitants/km².
Dels 2.432 habitatges en un 30% hi vivien nens de menys de 18 anys, en un 52,9% hi vivien parelles casades, en un 9,4% dones solteres, i en un 34,7% no eren unitats familiars. En el 30,3% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,93.
Per edats la població es repartia de la següent manera: un 25,4% tenia menys de 18 anys, un 7,3% entre 18 i 24, un 25,9% entre 25 i 44, un 22,5% de 45 a 60 i un 18,9% 65 anys o més.
L'edat mediana era de 39 anys. Per cada 100 dones de 18 o més anys hi havia 82,8 homes.
La renda mediana per habitatge era de 36.554 $ i la renda mediana per família de 45.951 $. Els homes tenien una renda mediana de 31.161 $ mentre que les dones 21.597 $. La renda per capita de la població era de 20.683 $. Entorn del 5% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Independence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Independence». American Fact Finder. Oficina del Cens dels Estats Units, 12-01-2010.
# Cal Guitard

Guitard o Guitart és una masia del s.XVIII situada al barri de Coma del municipi de Cardona a la comarca catalana del Bages.
Es tracta d'una edificació residencial (460 m²) de planta baixa i una planta pis amb coberta a dos vessants. Al costat nord-oest de l'edificació es poden trobar cinc coberts aïllats.

## Referències

* 1 2 «Pla d'ordenació urbanística municipal de Cardona». Arxivat de l'original el 2011-09-06. [Consulta: 26 abril 2012].
# Brewster Kahle

Brewster Kahle (Nova York, 22 d'octubre de 1960) és un enginyer informàtic, empresari d'Internet, activista i bibliotecari digital estatunidenc.

## Biografia

Kahle es va graduar al MIT el 1982 amb una llicenciatura en Ciències de la Computació i Enginyeria. L'èmfasi dels seus estudis va ser la intel·ligència artificial; va estudiar amb Marvin Minsky i W. Daniel Hillis. El 2010 va ser nomenat doctor honoris causa en ciències de la computació al Simmons College, on ha estudiat biblioteconomia a la dècada del 1980.
Va ser membre de l'equip «Thinking Machines» (1983-1992), on va desenvolupar el sistema WAIS, un precursor de la World Wide Web. El 1992, va començar, amb Bruce Gilliat, WAIS, Inc. (venuda a AOL el 1995), i, el 1996, Alexa Internet (venuda a Amazon.com el 1999). Alhora com Alexa, va fundar l'Internet Archive, que continua dirigint. És membre de la Junta de Directors de la Fundació Electronic Frontier i un defensor clau de l'Open Content Alliance.
El 2005, Kahle va ser elegit membre de l'Acadèmia Americana d'Arts i Ciències. Kahle i la seva dona, Mary Austin, van crear la Fundació Kahle/Austin, un fons fiduciari de 45.000.000 US$ destinat a donar suport a l'Internet Archive i altres organitzacions sense ànim de lucre.
En una conferència TED, Kahle descriu la seva visió d'una biblioteca digital lliure, contenint llibres, concerts gratuïts de música, programes de televisió, «instantànies» de la World Wide Web, etc.

## Premis i nomenaments

* MIT 1982 (B.S.)
* American Academy of Arts and Sciences (membre)
* Library of Congress NDIIP (membre de la Junta de Directors)
* NSF Cyber Infrastructure (membre de la Junta de Directors)
* Paul Evan Peters Award (2004) de la «Coalition of Networked Information» (CNI).
* Robert B. Downs Intellectual Freedom Award (2008) de la Universitat d'Illinois
* Knowledge Trust Honors Award (2007)
* Public Knowledge, IP3 Award
* «50 Visionaries Changing Your World», 2009

## Referències

* ↑ «Honorary Degree Recipients» (en anglès). Simmons College. Arxivat de l'original el 2010-05-27. [Consulta: 27 maig 2010].
* ↑ «Universal Access to All Knowledge» (en anglès). IT Conversations. [Consulta: 27 maig 2010].
* ↑ Amacad.org Arxivat 2006-08-15 a Wayback Machine. (anglès)
* ↑ «Kahle/Austin Foundation» (en anglès). [Consulta: 27 maig 2010].
* ↑ TED.com Arxivat 2010-05-13 a Wayback Machine. (anglès)
* ↑ «EduCause.edu». Arxivat de l'original el 2011-04-04. [Consulta: 27 maig 2010].
* ↑ UTNE.com

## Enllaços externs

* Responsible Party: Brewster Kahle: A Library of the Web, on the Web. The New York Times, 08-09-2002. (anglès)
# Strigno

Strigno és un antic municipi italià, dins de la província de Trento. L'any 2007 tenia 1.462 habitants. Limitava amb els municipis de Bieno, Ivano-Fracena, Pieve Tesino, Samone, Scurelle, Spera i Villa Agnedo.
L'1 de gener 2016 es va fusionar amb els municipis de Spera i Villa Agnedo creant així el nou municipi de Castel Ivano, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Claudio Tomaselli | Llista cívica |